CELEX: 62011CA0403
Language: sk
Date: 2012-10-04 00:00:00
Title: Vec C-403/11: Rozsudok Súdneho dvora (šiesta komora) zo 4. októbra 2012 — Európska komisia/Španielske kráľovstvo (Nesplnenie povinnosti členským štátom — Smernica 2000/60/ES — Plány vodohospodárskeho manažmentu povodia — Uverejnenie a oznámenie Komisii — Informovanie verejnosti a konzultácie s verejnosťou — Neexistencia)

24.11.2012   
            
            
               SK
            
            
               Úradný vestník Európskej únie
            
            
               C 366/15
            
         Rozsudok Súdneho dvora (šiesta komora) zo 4. októbra 2012 — Európska komisia/Španielske kráľovstvo
   (Vec C-403/11) (1)
   
   (Nesplnenie povinnosti členským štátom - Smernica 2000/60/ES - Plány vodohospodárskeho manažmentu povodia - Uverejnenie a oznámenie Komisii - Informovanie verejnosti a konzultácie s verejnosťou - Neexistencia)
   2012/C 366/25
   Jazyk konania: španielčina
   
      Účastníci konania
   
   
      Žalobkyňa: Európska komisia (v zastúpení: pôvodne I. Hadjiyannis a G. Valero Jordana, neskôr B. Simon, splnomocnení zástupcovia)
   
      Žalovaný: Španielske kráľovstvo (v zastúpení: A. Rubio González, splnomocnený zástupca)
   
      Predmet veci
   
   Nesplnenie povinnosti členským štátom — Porušenie článku 13 ods. 1, 2, 3 a 6, článku 14 ods. 1 písm. c) a článku 15 ods. 1 smernice 2000/60/ES Európskeho parlamentu a Rady z 23. októbra 2000, ktorou sa stanovuje rámec pôsobnosti pre opatrenia spoločenstva v oblasti vodného hospodárstva (Ú. v. ES L 317, s. 1; Mim. vyd. 15/005, s. 275) — Plány vodohospodárskeho manažmentu povodia — Informovanie verejnosti a konzultácie s verejnosťou — Oznámenie týchto vodohospodárskych plánov
   
      Výrok rozsudku
   
   
               1.
            
            
               Španielske kráľovstvo:
               
                           —
                        
                        
                           si tým, že k 22. decembru 2009 nevypracovalo plány vodohospodárskeho manažmentu povodia, okrem oblasti povodia Cataluña, a tým, že k 22. marcu 2010 nezaslalo Európskej komisii a ostatným dotknutým členských štátom kópiu týchto plánov v súlade s článkom 13 ods. 1 až 3 a 6, ako aj článkom 15 ods. 1 smernice 2000/60/ES Európskeho parlamentu a Rady z 23. októbra 2000, ktorou sa stanovuje rámec pôsobnosti pre opatrenia spoločenstva v oblasti vodného hospodárstva, zmenenej a doplnenej smernicou Európskeho parlamentu a Rady 2008/32/ES z 11. marca 2008, a
                        
                     
                           —
                        
                        
                           tým, že s výnimkou oblastí povodí Cataluña, Islas Baleares, Tenerife, Guadiana, Guadalquivir, Mediterránea Andaluza, Tinto-Odiel-Piedras, Guadalete-Barbate, Galicia-Costa, Miño-Sil, Duero, Cantábrico Occidental a povodia Cantábrico Oriental, najneskôr k 22. decembru 2008 nezačalo konanie spočívajúce v informovaní verejnosti a konzultácii s verejnosťou v súvislosti s návrhmi plánov vodohospodárskeho manažmentu povodia v súlade s článkom 14 ods. 1 písm. c) tejto smernice,
                        
                     nesplnilo povinnosti, ktoré mu vyplývajú z týchto ustanovení.
            
         
               2.
            
            
               Španielske kráľovstvo je povinné nahradiť trovy konania.
            
         
      (1)  Ú. v. EÚ C 290, 1.10.2011.